148. löggjafarþing 2017–2018.	Prentað upp.

Þingskjal 818 — 27. mál.	Leiðréttur texti.

2. umræða.

Breytingartillaga

við frumvarp til laga um breytingu á lögum um félagsþjónustu sveitarfélaga,
nr. 40/1991, með síðari breytingum (innleiðing samnings Sameinuðu þjóðanna
um réttindi fatlaðs fólks, stjórnsýsla og húsnæðismál).

Frá velferðarnefnd.

1.	Við 1. gr. bætist nýr stafliður, svohljóðandi: Við bætist ný málsgrein, svohljóðandi:

Við framkvæmd laga þessara skal framfylgt þeim alþjóðlegu skuldbindingum sem íslensk stjórnvöld hafa gengist undir, einkum samningi Sameinuðu þjóðanna um réttindi fatlaðs fólks. Þá skulu stjórnvöld tryggja að fatlað fólk, þ.m.t. hagsmunasamtök þess, hafi áhrif á stefnumörkun og ákvarðanir er varða málefni þess. Skal ákvarðanataka byggjast á viðeigandi aðlögun þar sem aðgerða er þörf svo að fatlað fólk fái notið rétt
inda sinna. Þegar börn og fjölskyldur þeirra eiga í hlut skal einnig framfylgja barna
sáttmála Sameinuðu þjóðanna lögum samkvæmt.

2.	Við 3. gr.

a.	Í stað 1. og 2. mgr. a-liðar (3. gr.) komi ein ný málsgrein, svohljóðandi:

Ráðherra fer með yfirstjórn þeirra málefna sem lög þessi taka til. Ráðherra getur ákveðið að eigin frumkvæði að taka til umfjöllunar stjórnsýslu sveitarfélags sam
kvæmt lögum þessum. Réttur aðila máls til að kæra ákvörðun hefur ekki áhrif á þessa heimild. Telji ráðuneytið rétt að gera athugasemd getur það:

1.	gefið út leiðbeiningar um túlkun laga þessara og stjórnsýslu sveitarfélagsins á þessu sviði,

2.	gefið út álit um lögmæti athafna eða athafnaleysis sveitarfélagsins eða annars er eftirlit beinist að,

3.	gert sveitarfélagi að koma með tillögur til úrbóta og/eða gert tillögur til sveitar
félags um úrbætur á þjónustu þar sem þess er þörf og stuðlað að samræmingu hennar.

b.	2. mgr. d-liðar (6. gr.) falli brott.

3.	Við 5. gr.

a.	Við b-lið (26. gr.) bætist ný málsgrein, svohljóðandi:

Ákvörðun um stuðningsþjónustu skv. 1. mgr. felur í sér að aðstoð sé að jafnaði veitt í tiltekinn fjölda klukkustunda í viku hverri á grundvelli mats á stuðnings
þörfum, sbr. 27. gr., og þess almenna viðmiðs að aðstoð geti numið allt að 15 stund
um á viku. Um aukna þjónustuþörf fer samkvæmt lögum um þjónustu við fatlað fólk með langvarandi stuðningsþarfir.

b.	1. málsl. 3. mgr. e-liðar (29. gr.) orðist svo: Ráðherra setur nánari leiðbeiningar um akstursþjónustu í samráði við Samband íslenskra sveitarfélaga og hagsmunasamtök fatlaðs fólks þar sem m.a. skal kveðið á um tilhögun á akstri utan sveitarfélags og kostnaðarskiptingu vegna akstursþjónustu í dreifbýli.

4.	Við 19. gr. bætist nýr liður, svohljóðandi: Við gildistöku laga þessara verður eftirfarandi breyting á lögum um tekjustofna sveitarfélaga, nr. 4/1995: Á eftir orðinu skólaaksturs" í b-lið 1. mgr. 12. gr. laganna kemur: og akstursþjónustu fyrir fatlað fólk.